महाभारतम्-01-आदिपर्व-121
पाण्डोः कुन्त्या विवाहः।। 1 ।।
<table>				
<td>

	वैशंपायन उवाच।	<td>	1-121-1x	
				
<td>

	सत्वरूपगुणोपेता धर्मारामा महाव्रता।दुहिता कुन्तिभोजस्य पृथा पृथुललोचना।।	<td>	1-121-1a1-121-1b	
				
<td>

	तां तु तेजस्विनीं कन्यां रूपयौवनशालिनीम्।व्यावृण्वन्पार्थिवाः केचिदतीव स्त्रीगुणैर्युताम्।।	<td>	1-121-2a1-121-2b	
				
<td>

	ततः सा कुन्तिभोजेन राज्ञाहूय नराधिपान्।पित्रा स्वयंवरे दत्ता दुहिता राजसत्तम।।	<td>	1-121-3a1-121-3b	
				
<td>

	ततः सा रङ्गमध्यस्थं तेषां राज्ञां मनस्विनी।ददर्श राजशार्दूलं पाण्डुं भरतसत्तमम्।।	<td>	1-121-4a1-121-4b	
				
<td>

	सिंहदर्पं महोरस्कं वृषभाक्षं महाबलम्।आदित्यमिव सर्वेषां राज्ञां प्रच्छाद्य वै प्रभाः।।	<td>	1-121-5a1-121-5b	
				
<td>

	तिष्ठन्तं राजसमितौ पुरन्दरमिवापरम्।तं दृष्ट्वा साऽनवद्याङ्गी कुन्तिभोजसुता शुभा।।	<td>	1-121-6a1-121-6b	
				
<td>

	पाण्डुं नरवरं रङ्गे हृदयेनाकुलाऽभवत्।ततः कामपरीताङ्गी सकृत्प्रचलमानसा।।	<td>	1-121-7a1-121-7b	
				
<td>

	व्रीडमान स्रजं कुन्ती राज्ञः स्कन्धे समासजत्।तं निशम्य वृतं पाण्डुं कुन्त्या सर्वे नराधिपाः।।	<td>	1-121-8a1-121-8b	
				
<td>

	यथागतं समाजग्मुर्गजैरश्वै रथैस्तथा।ततस्तस्याः पिता राजन्विवाहमकरोत्प्रभुः।।	<td>	1-121-9a1-121-9b	
				
<td>

	स तया कुन्तिभोजस्य दुहित्रा कुरुनन्दनः।युयुजेऽमितसौभाग्यः पौलोम्या मघवानिव।।	<td>	1-121-10a1-121-10b	
				
				
<td>

	कुन्त्याः पाण्डोश्च राजेन्द्र कुन्तिभोजो महीपतिः।कृत्वोद्वाहं तदा तं तु नानावसुभिरर्चितम्।स्वपुरं प्रेषयामास स राजा कुरुसत्तम।।	<td>	1-121-11a1-121-11b1-121-11c	
				
<td>

	ततो बलेन महता नानाध्वजपताकिना।स्तूयमानः स चाशीर्भिर्ब्राह्मणैश्च महर्षिभिः।।	<td>	1-121-12a1-121-12b	
				
<td>

	संप्राप्य नगरं राजा पाण्डुः कौरवनन्दनः।न्यवेशत तां भार्यां कुन्तीं स्वभवने प्रभुः।।	<td>	1-121-13a1-121-13b	
<td>

	।। इति श्रीमन्महाभारते आदिपर्वणि संभवपर्वणि एकविंशत्यधिकशततमोऽध्यायः।। 121 ।।	<td>		

आदिपर्व